TRC ดีดแรงเกือบ 6% เสือนอนกิน backlog ยาวถึงปี 61 “ซื้อ”เป้าถัดไป 2.8 บ.
TRC ดีดแรงเกือบ 6% เสือนอนกิน backlog ยาวถึงปี 61 บล.กรุงศรีแนะ “ซื้อ”เป้าถัดไป 2.8 บ. โดย ณ เวลา 14.34 น.อยู่ที่ 2.30 บาท บวก 0.12 บาท หรือ 5.50% มูลค่าการซื้อขาย 284.74 ล้านบาท
7 ส.ค. 2558

ผู้สื่อข่าวรายงานว่า ราคาหุ้น บริษัท ทีอาร์ซี คอนสตรัคชั่น จำกัด (มหาชน) หรือ TRC ณ เวลา 14.34 น.อยู่ที่ 2.30 บาท บวก 0.12 บาท หรือ 5.50% มูลค่าการซื้อขาย 284.74 ล้านบาท ขณะที่ดัชนีหุ้นไทยโดยรวมบวก 0.03%

บล.กรุงศรี ระบุในบทวิเคราะห์ (7 ส.ค.58)ว่า คาดว่ากำไรสุทธิของ TRC จะเพิ่มขึ้น 41% CAGR ในช่วง FY14-18F จาก 213 ล้านบาทในปี FY14 เป็น 832 ล้านบาท จาก  backlog ที่สูงเป็นประวัติการณ์ที่ 7.7 พันล้านบาท ซึ่งจะสร้างรายได้ที่แน่นอให้บริษัทไปจนถึงปี 2561 และ การที่บริษัทสามารถประมูลได้งาน EPC โครงการ APMC (เหมือง potash) มูลค่ารวม  2.5 หมื่นล้านบาท ซึ่งจะได้ข้อสรุปในไตรมาส 1/59
ขณะที่คาดว่า TRC จะเพิ่มสัดส่วนการถือหุ้นในเหมือง potash เป็น 25% จากเดิม 4.3% ซึ่งจะช่วยหนุนให้ราคาเป้าหมายเพิ่มขึ้นอีก 0.80 บาท
นอกจากนี้ยังคาดว่า JV ของ TRC (ผ่านบริษัทลูก SKW) และ China Railway No. 3 Engineering Group จะชนะประมูลบางงานหรือได้สัญญา subcontract งานบางส่วนจากแผนพัฒนาระบบรถไฟทางคู่ของรัฐบาลซึ่งจะมีการเปิดประมูลรวม 14 โครงการ ซึ่งคาดว่า JV ของบริษัทน่าจะประมูลงานได้ประมาณ 8 พันล้านบาทถึง 1 หมื่นล้านบาท ซึ่งจะช่วยหนุนการเติบโตของ backlog ในช่วงปี 2016-2020 แนะนำ “BUY” ราคาเป้าหมาย 2.80 บาท/หุ้น
 